АРЖЕНТИНА – ВОДОПАДИТЕ ИГУАСУ – БРАЗИЛИЯ
С ВЪЗМОЖНОСТ ЗА ПОСЕЩЕНИЕ НА СТОЛИЦАТА НА УРУГВАЙ - МОНТЕВИДЕО

ТРИ ЗАБЕЛЕЖИТЕЛНИ ГРАДA
НА ЮЖНА АМЕРИКА

БУЕНОС АЙРЕС и неговия чар, 

МОНТЕВИДЕО и неговото спокойствие,

РИО ДЕ ЖАНЕЙРО и неговата магия,

да добавим и водападите Игуасу и тяхната фантазия.....

По маршрут:  СОФИЯ  - ЛОНДОН – БУЕНОС АЙРЕС – МОНТЕВИДЕО – БУЕНОС АЙРЕС - ИГУАСУ – РИО ДЕ ЖАНЕЙРО – ЛОНДОН – СОФИЯ  

13 дни  / 10 нощувки /9 закуски / 2 вечери

                                            Дати:  от 21 май до 02 юни 2014 г. 
                                                      от 19 ноември до 01 декември 2014 г.                                                                                                                                                            
1 ден  София – Лондон – Буенос Айрес

Отпътуване от София в 14.20 ч. с полет на BRITISH AIRWAYS за Лондон. Кацане в 15.50 ч. Продължаване същата вечер в 21.45 ч. за Буенос Айрес.
2 ден   Буенос Айрес 

Кацане в 08.30 ч. на международното летище Eзейза в аржентинската столица Буенос Айрес. Посрещане от представител на местната агенция  и начало на туристическата обиколка на града с местен екскурзовод по известните булеварди Санта Фе и 9 юли, с разглеждане на площад де Майо, сградата на Правителството, Националния Конгрес, Театър Колумб, Обелиска – символът на града, Катедралата,  квартал Реколета, пристанището Мадеро, кварталите Сан Телмо и Ла Бока. Разходка по Каминито – уличката на емигрантите и парка Палермо. Настаняване в хотел в Буенос Айрес. Нощувка.

3 ден  Буенос Айрес – Фиеста Гауча (по желание)
Закуска. Факултативна екскурзия - излет сред природата на южноамериканската пампа. Посещение на типична ферма на гаучос /аржентински каубои/, където ще бъдете посрещнати със специален обяд с креолска скара. Фиеста Гауча е незабравимо изживяване с много вино, песни, танци и състезания на кон. Ще имате възможност да се запознаете с местния бит и обичаи. Ще се насладите и на шоу - демонстрация на ловкостта на гаучото. Връщане в хотела. По желание посещение на Танго шоу. Нощувка.  

4 ден  Буенос Айрес – Монтевидео (екскурзия по желание)
Закуска. Свободен ден със следните фантастични предложения. По желание екскурзия „Тигре и Делта” - отпътуване за крайбрежната зона на Буенос Айрес - Ел Тигре край река Рио де ла Плата. Разходка с корабче до островите по делтата на река Парана – любимо място сред природата, другото предложение е да посетите някои от многобройните тематични музеи в Буенос Айрес или живописния пазар за плодове в сърцето на града. Следващото предложение е факултативна еднодневна екскурзия до Монтевидео - столицата на Уругвай: трансфер до пристанището на Буенос Айрес, пътуване с ферибот на Букебус в посока  Монтевидео. Трансфер до града и панорамна обиколка с автобус на местна туристическа компания със смесена група и беседа на чужд език (при 15 записани туристи, групата ще бъде съпроводена от българския водач). Връщане вечерта към 23.00 ч. в хотела в Буенос Айрес. Нощувка. 
5 ден  Буенос Айрес - Игуасу (от аржентинска страна) 
Закуска. Трансфер до аерогарата за вътрешен полет до водопадите Игуасу (~1.45 мин.). Кацане, посрещане и трансфер до Националния парк Игуасу (UNESCO), част от който са водопадите (в превод „Голяма вода”), простиращи се на широчина 2.7 км /входната такса се заплаща на място/. Разглеждане на това природно чудо със спиращи дъха гледки и изумителни панорами от Аржентинска страна, където се намират 3/4 от това приказно явление. Разходката по специални пътища и мостове отвежда в непосредствена близост до някои от тях, под дъги от дъжд и мъгла, образувани от падащата вода, се стига в близост до най – високата част, Дяволското гърло (Гарганта дел Диабло). Той е най – впечатляващият и най - популярният от всички водопади с ширина 150 м, с най – голям дебит и с формата на подкова, намиращ се точно на границата между двете страни. Настаняване в хотел в селището Фоз до Игуасу на бразилска територия. Вечеря. Нощувка. 

6 ден  Игуасу (от бразилска страна)

Закуска. Посещение на водопадите от бразилска страна. В зависимост от нивото на водите на река Игуасу, броят на малките и големи водопади, намиращи се сред разкошна тропическа растителност, варира от 150 до 300. Тук е Птичият парк, една туристическа атракция, част от резервата, предлагащ голямо разнообразие от птици от цяла Бразилия /входните такси се заплащат на място/. По желание за качване на адреналина - Макуко сафари, незабравимо приключение, при което качени на борда на моторна лодка, ще стигнете до самите падове на водопада, както и полет над водопадите с хеликоптер. Връщане в хотела. Вечеря. Нощувка.
7 ден  Игуасу – Рио де Жанейро (Корковадо)
Закуска. Полет за Рио де Жанейро. Кацане, трансфер и начало на туристическата програма. Когато се каже Рио, веднага в ума избухват мисли, свързани с блестящите оскъдни костюми по време на Карнавала, плажа Копакабана, неудържимите ритми на самбата и [image: image3.jpg]


статуята на Христос (38 м), благославяща посетителите, разперила ръце от върха на планината Корковадо на 710 м надморско равнище, избрана като едно от новите седем чудеса на света. Следва пътешествие, започващо от Космо Вело с влакче, лъкатушещо по тясна стръмна жп линия между тропически дървета и храсти на Националния парк Тижука, стигащо почти до подножието на статуята. Панорамата към планините, към залива и града е божествена, усещането, че всичко е под краката, е натрапващо. Настаняване в хотел в района на Копакабана/ Ипанема. По желание вечеря – барбекю в ресторант извън хотела. Нощувка.
8 ден  Рио де Жанейро – тропически остров (по желание)

Закуска. Свободно време или по желание целодневна екскурзия до тропически остров в залива Сепатиба - можете да поплувате, да се разходите, да опитате тропически плодове, освежителни [image: image4.jpg]


коктейли (заплащат се отделно) и да хапнете местни специалитети по време на включения в цената обяд под съпровода на традиционни ритми. Нощувка. 
9 ден  Рио де Жанейро (Захарната глава)
Закуска. Полудневна обиколка на космополитния Рио де Жанейро. Разходка из центъра на града, из тесните улички и исторически сгради, нашепващи легенди и истории. Всяко кътче тук има уникален облик – сградата на Градския Театър, площад XV, красиво реставрираната сграда на Банка до Бразил, приютила Културния център, Националния Исторически Музей, Националната Библиотека, манастирът Сао Бенто. Следва посещение на Захарната глава, която заедно със самбата, плажовете и красивите жени, си остава една от оригиналните и запомнящи се забележителности на Рио. Наистина заслужено! Изкачването е с кабинков лифт и след кратко пътуване, от първата спирка, от върха на Моро де Урка (220 м) и от върха на Захарната глава (396 м) ще се разкрие незабравима гледка към плажовете на Копакабана и Ипанема, към статуята на Христос Изкупителя, към залива Гуанабара. Продължаване към Маракана, най – големият стадион в света с капацитет повече от 160 000 зрители, храмът на бразилския футбол (разглеждане отвън, в момента е в реконструкция). Накрая на деня посещение на царството на скъпоценните камъни в световно известната бижутерска къща Щерн. По желание и срещу допълнително заплащане шоу – спектакъл Бразилска самба с много страст, ритъм, вихрени танци и карнавални костюми. Нощувка.  

10 ден  Рио де Жанейро 
Закуска. Свободно време за плаж и разходка. Нощувка.  
11 ден  Рио де Жанейро - Петрополиш (по желание) - Лондон
Закуска. Свободно време за плаж и разходка или по желание екскурзия до колониалния град Петрополиш, разположен на 65 км от бразилската столица, изграден в европейски стил от бразилския император Педро ІІ. Тук той построява своята лятна резиденция – Императорският дворец, превърнат в музей. Трансфер до летището и полет за Лондон в 23.55 ч. 

12 ден  Лондон
Кацане в Лондон в 13.10 ч. Трансфер и настаняване в хотел. Свободно време за разходка из центъра на английската столица. Нощувка.  

13 ден  Лондон - София
Излитане за София в 08.25 ч. Кацане в София в 13.30 ч. 


Ранни записвания: отстъпка от 130 лв. от пакетната цена за записвания до 28.03.2014 г. 
Пакетната цена включва: самолетен билет на авиокомпания BRITISH AIRWAYS София – Лондон – Буенос Айрес – Рио де Жанейро – Лондон – София, самолетен билет Буенос Айрес – Игуасу – Рио де Жанейро, 10 нощувки, 9 закуски в хотели 4****, от които 3 - в Буенос Айрес, 2 – в Игуасу, 4 – в Рио де Жанейро, 1 – в Лондон в хотел 3*** в района на летището, 2 вечери в хотела в Игуасу, всички трансфери, упоменати в програмата, полудневна обиколка на Буенос Айрес, полудневна туристическа програма в Рио де Жанейро с изкачване с железница на планината Корковадо до статуята на Христос, полудневна туристическа програма в колониалния център на Рио де Жанейро и изкачване с лифт до хълма Урка и до хълма Захарната глава, посещение на бижутерска къща Щерн, посещение на водопадите Игуасу от аржентинска и бразилска страна с местен екскурзовод, водач – преводач от агенцията и обслужване с превод на български език за включените в пакетната цена посещения и мероприятия. 

Доплащания за: летищни такси за международния полет София – Лондон – Буенос Айрес – Рио де Жанейро – Лондон – София - 495 EUR (подлежат на препотвърждение при издаването на билета); летищни такси за вътрешните полети – 70 EUR, единична стая – 450 EUR; при недостигнат мин.брой от 15 туристи и при записани не по – малко от 10 тур. – 120 EUR, вход за Птичия парк – 22 USD, вход за бразилската част на Игуасу – 25 USD, за аржентинската част на Игуасу – 20 USD, бакшиши за шофьори и екскурзоводи - 40 USD – заплащат се с основния пакет, медицинска застраховка с покритие 25 000 EUR – 30 лв., над 65 г. – 45 лв., над 70 г. – 60 лв. – заплаща се с основния пакет.
Факултативните мероприятия:

Аржентина: Тигре и Делта – 55 USD, Фиеста Гауча с включен обяд – 115 USD, Танго шоу с вечеря – 139 USD, без вечеря – 91 USD; Уругвай - екскурзия до Монтевидео – 240 USD; Игуасу: Макуко Сафари (4x4) – 95 USD, разходка с хеликоптер над водопадите (15 мин.) – 120 USD – заплаща се на място; Бразилия: Самба шоу – 110 USD без вечеря, екскурзия Тропически остров с включен обяд – 77 USD, екскурзия до Петрополиш – 65 USD. Забележка: екскурзиите се провеждат на английски и испански език. Не се изисква минимален брой и задължително се заявяват преди отпътуване и се заплащат с основния пакет. Група от записани мин. 15 туристи се придружават от българския водач. Цените на допълнителните екскурзии подлежат на препотвърждение. 
     Примерни хотели, ползвани по тази програма: hotel Grand Boulevard  

(www.grandbouleverdhotel.com) или подобен в Буенос Айрес, hotel Falls Galli (www.gallipalacehotel.com.br) или подобен в Игуасу, hotel Atlantico Copacabana (www.atlanticocopacabanahotel.com) или подобен в Рио де Жанейро. 
Минимален брой туристи за осъществяване на екскурзията: 15 туристи
Срок за уведомление при недостигнат минимален брой туристи: 10 дни преди началната дата.

Необходими документи: задграничен паспорт с 6 – месечна валидност към датата на пътуване; няма визови, санитарни, медицински и визови изисквания за посещаваните по маршрута страни. 

Начин на плащане: депозит – 50 % от пакетната цена, доплащане – до 30 дни преди отпътуване.



        ЦЕНА НА ТУРИСТ В ДВОЙНА СТАЯ: 1845 EUR (3616 лв.)














